Deagnea spune că PNL ar trebui să nu se mai opună funcției de vicepremier pentru PC.

La aniversarea a patru ani în fruntea PSD, Victor Ponta a chemat la un hotel din Capitală toți liderii din teritoriu ai partidului, dar și partenerii de alianță de la PC și UNPR pentru a le transmite câteva mesaje clare în privința prezidențialelor. Reuniunea a avut loc cu doar câteva zile înainte ca ruperea USL să fie oficializată, ceea ce va obliga USD să anunțe un candidat propriu la prezidențiale.

Ponta a ținut să-și și-a mobilizeze colegii de alianță, avertizându-i că „dacă USD nu câștigă alegerile prezidențiale, scapă cine poate. Se va repeta situația din 2005 și 2010”.

Președintele PSD a vorbit de nevoia de unitate a partidului și le-a prezentat colegilor mai multe filmulețe despre cum a evoluat PSD între 2010, anul în care a preluat conducerea partidului și 2014. El adăugat că USD va avea un candidat propriu la prezidențiale, dacă USL se rupe, acesta fiind politicianul care stă cel mai bine în sondaje.

Premierul le-a spus colegilor de alianță că liderul PNL, Crin Antonescu, se pregătește să fie candidatului Opoziției pentru alegerile prezidențiale.

„Am evident, ca și alții, impresia că domnul Antonescu a luat deja decizia de a merge singur și de a fi un candidat din Opoziție, pentru că până acum candidații care au candidat, din opoziție au câștigat. E un lucru de care îmi pare rău, dar sper să găsim o soluție să-l evităm”, a spus Victor Ponta.

Surse din USD au declarat pentru gândul că miercuri se va rupe USL, când miniștrii PNL nu vor veni la ședința de guvern. „Asta în caz că nu anunță ei ruperea USL luni sau marți”.

foto: mașină Ioan Rus

La întâlnirea care s-a desfășurat la hotelul Rin, au participat Victor Ponta, Gabriel Oprea, Daniel Constantin, liderii PSD din județe, precum și șefi de Consilii Județene. Presa nu a avut acces în hotel până la venirea participanților, bodyguarzii invitând reprezentanții mass-media să se ducă pe trotuar, comentând „acolo e locul dumneavoastră”.

foto: bodyguarzii Rin Hotel țin presa la distanță până la venirea invitaților

Înaintea ședinței, vicepremierul Liviu Dragnea a susținut că argumentul PNL că „PC e mai mic”și din acest motiv nu este justificată o a patra funcție de viceprim-ministru „nu stă în picioare”. Social-democratul le-a sugerat liberalilor să ia în calcul renunțarea la această condiție în negocierile din USL.

foto: premierul Victor Ponta dă mâna cu secretarul general al PSD, Andrei Dolineaschi

„Faptul că nu se dorește încă un vicepremier, motivându-se că PC e mai mic decât PNL nu stă în icioare. Asta, în general, o spun cei care nu au fost de la începutul USL. USL nu s-a constituit pe principiul care e mai mare. Nu a contat că PSD era de două ori mai mare decât PNL, ci am mers la paritate în alegerile locale, parlamentare. Am mers pe un tratament egal și echilibrat. Întrebarea corectă stiți care e: dacă PNL e dispus să renunțe la această pretenție că PC nu are voie la o funcție de vicepremier? Din moment ce noi acceptăm toate propunerile PNL cu o singură excepție, nu suntem de acord cu desființarea USD, în condițiile în care am dorit să mergem împreună la alegerile europarlamentare, PNL a decis să nu mergem împreună. Nu ni se poate lua dreptul să mergem îmtr-o alianță electorală”, a spus Dragnea.

Cât privește posibilitatea ca PNL să semneze o moiune de cenzură împotriva Guvernului Ponta, liderul PSD a spus că speră să nu se ajungă până acolo. „Ar fi urât ca doi camarazi să ajungă să depună moțiune de cenzură unii împotriva altora. Sper să avem o discuție finală, să mergem mai departe, nu înțeleg de ce trebuie să ne împiedicăm de această pretenție”, a mai spus el.

foto: Marian Vanghelie ajunge la ședința informală a USD

foto: Ioan Rus se uită spre presă în timp ce mașina așteaptă să se elibereze locul din fața hotelului

foto: președintele CJ Olt, Paul Stănescu ajunge la hotelul Rin

foto: mașina președintelui CJ Tulcea

foto: președintele PSD, Sector 2, deputatul Rodica Nassar face cu mâna presei înaintea ședinței informale

foto: președintele PSD Ilfov, Gabriela Firea – vicepreședinte PSD ajunge la întâlnirea informală

foto: președintele UNPR, vicepremierul Gabriel Oprea intră în hotel Rin

foto: secretarul general al PSD, Andrei Dolineaschi vine să discute cu presa

foto: ministrul Mediului Rovana Plumb

foto: deputatul PSD Gabriel Vlase se ferește de fotografi

foto: îmbrățisare pesedistă: Gheorghe Nichită cu Constantin Niță

foto: președintele CJ Bacău, Dragoș Benea

foto: Codrin Ștefănescu – PSD